CELEX: 52017PC0157
Language: ro
Date: 2017-04-07
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare în urma unei cereri din partea Finlandei - EGF/2016/008 FI/Nokia Network Systems

COMISIA EUROPEANĂ
            Bruxelles, 7.4.2017
            COM(2017) 157 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare în urma uneicereri din partea Finlandei - EGF/2016/008 FI/Nokia Network Systems
            
               
         
         
            
               EXPUNERE DE MOTIVE
            
            
            
               CONTEXTUL PROPUNERII
            
            
               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul privind FEG”).
            
            
               2.La 22 noiembrie 2016, Finlanda a depus cererea EGF/2016/008 FI/Nokia Network Systems pentru o contribuție financiară din partea FEG, în urma disponibilizărilor
                  2
                de la Nokia Oy (Nokia Network Systems) și din cadrul a 3 furnizori și producători din aval din Finlanda.
            
            
               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG. 
            
            
            
               REZUMATUL CERERII
            
            
                     
                        Cererea FEG
                     
                  
                  
                     
                        EGF/2016/008 FI/Nokia Network Systems
                     
                  
               
                     
                        Stat membru
                     
                  
                  
                     
                        Finlanda
                     
                  
               
                     
                        Regiunea (regiunile) în cauză (nivel NUTS
                           3
                         2)
                     
                  
                  
                     
                        Helsinki-Uusimaa (Uusimaa) (FI1B),
                     
                     
                        Länsi-Suomi (Pirkanmaa) (FI19)
                     
                     
                        Pohjois- ja Itä-Suomi (Pohjois-Pohjanmaa) (FI1D)
                     
                  
               
                     
                        Data depunerii cererii
                     
                  
                  
                     
                        22 noiembrie 2016
                     
                  
               
                     
                        Data confirmării primirii cererii
                     
                  
                  
                     
                        22 noiembrie 2016
                     
                  
               
                     
                        Data cererii de informații suplimentare
                     
                  
                  
                     
                        2 decembrie 2016
                     
                  
               
                     
                        Termenul pentru furnizarea de informații suplimentare
                     
                  
                  
                     
                        13 ianuarie 2017
                     
                  
               
                     
                        Termenul pentru finalizarea evaluării
                     
                  
                  
                     
                        7 aprilie 2017
                     
                  
               
                     
                        Criteriul de intervenție
                     
                  
                  
                     
                        Articolul 4 alineatul (1) litera (a) din Regulamentul privind FEG
                     
                  
               
                     
                        Întreprinderea principală
                     
                  
                  
                     
                        Nokia Oy (Nokia Network Systems)
                     
                  
               
                     
                        Număr de întreprinderi vizate
                     
                  
                  
                     
                        4
                     
                  
               
                     
                        Sectorul (sectoarele) de activitate economică
                     
                     
                        (Diviziunea din NACE Rev. 2)
                           4
                        
                     
                  
                  
                     
                        Diviziunea 26 - Fabricarea computerelor, a produselor electronice și optice 
                     
                  
               
                     
                        Numărul de filiale, furnizori și producători din aval
                     
                  
                  
                     
                        3
                     
                  
               
                     
                        Perioada de referință 
                     
                  
                  
                     
                        2 iunie 2016 - 2 octombrie 2016
                     
                  
               
                     
                        Numărul de disponibilizări în perioada de referință (a)
                     
                  
                  
                     
                        945
                     
                  
               
                     
                        Numărul de disponibilizări înainte sau după perioada de referință (b)
                     
                  
                  
                     
                        0
                     
                  
               
                     
                        Numărul total de disponibilizări 
                     
                  
                  
                     
                        945
                     
                  
               
                     
                        Numărul total de beneficiari eligibili
                     
                  
                  
                     
                        945
                     
                  
               
                     
                        Numărul total de beneficiari vizați
                     
                  
                  
                     
                        821
                     
                  
               
                     
                        Numărul de tineri vizați care nu sunt încadrați profesional și nu urmează niciun program educațional sau de formare (tineri NEET)
                     
                  
                  
                     
                        0
                     
                  
               
                     
                        Buget pentru servicii personalizate (EUR)
                     
                  
                  
                     
                        4 154 000
                     
                  
               
                     
                        Buget pentru implementarea FEG
                           5
                         (EUR)
                     
                  
                  
                     
                         249 000
                     
                  
               
                     
                        Buget total (EUR)
                     
                  
                  
                     
                        4 403 000
                     
                  
               
                     
                        Contribuția din FEG (60 %) (EUR)
                     
                  
                  
                     
                        2 641 800
                     
                  
               
               EVALUAREA CERERII
            
            
               Procedură
            
            
               4.Finlanda a depus cererea EGF/2016/008 FI/Nokia Network Systems la 22 noiembrie 2016, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii la aceeași dată, iar la 2 decembrie 2016 a solicitat Finlandei informații suplimentare. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 7 aprilie 2017. 
            
            
               Eligibilitatea cererii
            
            
               Întreprinderile și beneficiarii în cauză
            
            
               5.Cererea se referă la un număr de 945 de lucrători disponibilizați de Nokia Oy și de alți 3 furnizori. Întreprinderea principală își desfășoară activitatea în sectorul economic clasificat în cadrul NACE revizuirea a 2-a diviziunea 26 (Fabricarea computerelor și a produselor electronice și optice). 
            
            
               6.Nokia Network Systems este o filială deținută integral de Nokia Oy în Finlanda. Nokia Network Systems este o companie de echipamente pentru rețele de date și comunicații.
            
            
            
                     
                        Întreprinderile și numărul de disponibilizări din perioada de referință
                     
                  
               
                     
                        Nokia Oy
                     
                  
                  
                     
                        940
                     
                  
                  
                     
                        Lionbridge Oy
                     
                  
                  
                     
                        1
                     
                  
               
                     
                        Eilakaisla Oy
                     
                  
                  
                     
                        1
                     
                  
                  
                     
                        ManpowerGroup Solutions Oy
                     
                  
                  
                     
                        3
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Numărul total de întreprinderi: 4
                     
                  
                  
                     
                        Numărul total de disponibilizări: 
                     
                  
                  
                     
                        945
                     
                  
               
                     
                        Numărul total de persoane a căror activitate independentă a încetat: 
                     
                  
                  
                     
                        0
                     
                  
               
                     
                        Numărul total de lucrători eligibili și de persoane care desfășoară activități independente: 
                     
                  
                  
                     
                        945
                     
                  
               
               Criterii de intervenție
            
         
         
            
               7.Finlanda a depus cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, conform cărora se prevede disponibilizarea a cel puțin 500 de lucrători într-o perioadă de referință de patru luni într-un stat membru, inclusiv lucrători disponibilizați de furnizori și producători din aval. 
            
            
               8.Perioada de referință de patru luni pentru cerere este cuprinsă între 2 iunie 2016 și 2 octombrie 2016. 
            
            
               9.Disponibilizările din perioada de referință sunt următoarele:
            
            
               –940 de lucrători disponibilizați de Nokia Oy,
            
            
               –5 lucrători disponibilizați de 3 furnizori și producători din aval ai Nokia Oy.
            
            
               Calcularea disponibilizărilor și a cazurilor de încetare a activității
            
            
               10.Disponibilizările din perioada de referință au fost calculate după cum urmează:
            
            
               –945 de la data notificării individuale de către angajator privind disponibilizarea sau încetarea contractului de muncă al lucrătorului.
            
            
               Beneficiari eligibili
            
            
               11.Numărul total de beneficiari eligibili este de 945.
            
            
               Legătura dintre disponibilizări și schimbările structurale majore intervenite în practicile comerciale internaționale ca urmare a globalizării, la care se referă Regulamentul (CE) nr. 546/2009
            
            
               12.Pentru a stabili legătura dintre disponibilizări și schimbările structurale majore apărute în practicile comerciale internaționale ca urmare a globalizării, la care se referă Regulamentul (CE) nr. 546/2009, Finlanda susține că sectorul TIC este unul dintre sectoarele industriale cele mai sensibile la schimbările din economia mondială, datorită nivelului ridicat de concurență, progreselor și inovațiilor tehnologice rapide, fuziunilor, achizițiilor și externalizărilor. 
            
            
               13.În sectorul TIC, externalizarea fabricației de componente și a proceselor de fabricație în general a fost modul în care au reacționat producătorii europeni la nevoia tot mai accentuată de a obține un avantaj competitiv în fața unei concurențe care evoluează rapid, în principal din Asia de Est. 
            
            
               14.Concurenții din Asia de Est au utilizat până acum marjele reduse ca sursă de avantaj competitiv. În prezent, aceștia își reinvestesc profiturile în cercetare și dezvoltare. Societățile concurente din Asia de Est intră agresiv pe piață și creează situații tot mai dificile pentru companiile europene.
            
            
               15.Sectorul a avut de suferit de pe urma scăderii prețurilor și a diminuării cererii din partea operatorilor de telecomunicații. Acest lucru nu a împiedicat firmele chineze să intre în continuare pe piețele din Europa
                  6
               . 
            
            
               16.Ciclul de viață al produselor și al soluțiilor informatice conexe este foarte scurt. Know-how-ul aferent produselor și/sau programelor informatice, precum și pregătirea necesară în domeniu devin rapid depășite. 
            
            
               17.Concurența dintre lucrătorii din UE și cei din afara Uniunii este acerbă. Salariații din sectorul TIC european sunt în curs de îmbătrânire și sunt mai puțin pregătiți decât omologii lor americani și asiatici. Profesioniștii finlandezi din domeniul TIC se confruntă cu o concurență mondială tot mai intensă în comparație cu salariații din orice alt sector.
            
            
               18.Până în prezent, sectorul fabricării computerelor și a produselor electronice și optice a făcut obiectul a 15 cereri FEG, 12 dintre acestea bazându-se pe globalizarea comerțului și 3 pe criza economică și financiară mondială. Trei cereri din cele 15 au fost transmise de Finlanda
                  7
               .
            
            
               Evenimentele care au condus la disponibilizări și la încetarea activității 
            
            
               19.Sectorul TIC din Finlanda poate fi caracterizat în ultimii doi ani printr-un număr mare de recrutări și concedieri majore în același timp. Există o presiune semnificativă pentru menținerea competitivității produselor. 
            
         
         
            
               20.Sectorul rețelelor informatice a înregistrat câteva tendințe importante în ultimii ani. Există o nevoie tot mai mare de eficiență și de un domeniu cât mai vast de aplicare a serviciilor. 
            
            
               21.În medie, sectorul tehnologiei număra 326 000 de angajați în 2008. Până în 2015, acest sector avea 289 000 de angajați
                  8
               . În cadrul sectorului, numărul persoanelor angajate în sectorul TIC a crescut de la 52 000 (2008) la 60 000 (2015). În această perioadă, în domeniul TIC au dispărut numeroase locuri de muncă și au fost create multe altele. 
            
            
               22.În ultimii ani, Nokia Oy a creat o asociere în participație cu Siemens pentru tehnologii de rețea, a convenit cu privire la vânzarea unei părți a operațiunilor sale către Microsoft și a fuzionat cu Alcatel, pentru a putea concura cu marile firme din domeniul rețelelor. În 2016, Nokia Oy a anunțat reduceri de personal. Nokia Oy vizează reduceri ale costurilor operaționale de 900 de milioane de euro anual până la sfârșitul anului 2018. În același timp, Nokia a luat măsurile necesare pentru a investi resurse în tehnologiile viitorului. 
            
            
               23.Programul mondial de transformare aplicat de Nokia Oy, care cuprinde și reduceri de personal, este necesar pentru ca această companie să poată concura cu întreprinderile rivale din Asia de Est. Se estimează că reducerile de personal aferente vor fi finalizate până la sfârșitul anului 2018. 
            
            
               24.Persoanele care au rămas fără loc de muncă în cadrul întreprinderii Nokia Oy în 2016 sunt înalt calificate (40 %) și mediu calificate (60 %). Persoanele disponibilizate au lucrat în programare și proiectare.
            
            
               Impactul preconizat al disponibilizărilor asupra economiei și a ocupării forței de muncă la nivel local, regional sau național
            
            
               Uusimaa
            
            
               25.În Uusimaa, condițiile economice generale existente în sectoarele importante sunt în curs de deteriorare, iar sectoarele economice și-au redus personalul în ultimele trei luni
                  9
               . Cifra totală de afaceri a societăților din sectorul tehnologiilor informației și comunicațiilor a scăzut cu 2,5 la sută în primul trimestru al anului 2016
                  10
               . 
            
            
               26.În perioada 2012-2016, au avut loc disponibilizări pe scară largă în zonele Espoo, Helsinki și Vantaa, care au vizat, în principal, sectorul echipamentelor electronice și al aplicațiilor informatice (în această perioadă au fost disponibilizați 6 000 de lucrători). Întreprinderile mai mici și subcontractanții au efectuat, la rândul lor, disponibilizări de personal.
            
            
               27.Nokia Oy este cea mai mare companie TIC din Finlanda. În 2014, în sectorul TIC din Uusimaa au fost create 730 de firme noi și au fost închise alte 759 de societăți. În același an, numărul întreprinderilor din domeniul TIC din Uusimaa a fost de 7 114 (reprezentând 51 % din totalul național). 
            
            
               28.Angajații disponibilizați de Nokia Oy în Uusimaa sunt în cea mai mare parte persoane înalt și mediu calificate; jumătate dintre acestea au vârste de peste 50 de ani. Persoanele disponibilizate au lucrat în programare și proiectare. Competențele profesionale ale acestora sunt, în numeroase cazuri, depășite.
            
            
               29.Situația din Uusimaa este dificilă pentru inginerii cu calificări înalte și pentru angajații cu vârste de peste 50 de ani. 
            
            
               30.Șomajul în rândul persoanelor cu un înalt nivel de studii este, în general, la un nivel ridicat
                  11
               , iar persoanele vizate nu sunt exclusiv salariați cu calificări tehnologice. Personalul de birou, contabilii și funcționarii din serviciile de salarizare figurează, de asemenea, în statisticile privind șomajul din Uusimaa.
            
            
               Pirkanmaa
            
            
               31.După cifra de afaceri, industria prelucrătoare este cel mai important sector economic din Pirkanmaa; principalele domenii sunt industria tehnologică (48 %), industria forestieră (25 %) și industria chimică, a produselor din cauciuc și a materialelor plastice (18 %)
                  12
               . 
            
            
               32.În septembrie 2016, numărul șomerilor aflați în căutarea unui loc de muncă înregistrați la biroul pentru ocuparea forței de muncă și dezvoltare economică din Pirkanmaa era de 36 186, cu 1 % mai mare decât în anul precedent
                  13
               . Rata șomajului în regiunea Pirkanmaa este de mult timp mai mare decât media națională.
            
            
               33.Principalul motiv pentru care persistă în ultimii ani o rată ridicată a șomajului este criza activităților bazate pe industria prelucrătoare și orientate spre export din regiune, la care se adaugă schimbările structurale profunde, în special în sectorul TIC. În 2015, mai multe societăți importante din domeniul TIC din Pirkanmaa au disponibilizat peste 1 000 de angajați.
            
            
               34.Problemele structurale cu care se confruntă în prezent Pirkanmaa se reflectă în creșterea șomajului în rândul persoanelor cu un nivel înalt de studii, al căror număr aproape că s-a dublat în perioada 2012-2016. Până la jumătatea anului 2016, aproximativ 33 % dintre șomerii cu diplome universitare erau în șomaj de mai mult de un an, fără întreruperi
                  14
               .
            
            
               Pohjois-Pohjanmaa
            
            
               35.Rata șomajului este în continuare ridicată în regiunea Ostrobotnia de Nord. Procentul persoanelor șomere aflate în căutarea unui loc de muncă a rămas peste media națională. La sfârșitul lunii aprilie 2016, rata șomajului în întreaga țară era de 13,0 %, în Ostrobotnia de Nord de 14,3 %, iar în Oulu de 16,1 %
                  15
               .
            
         
         
            
               36.Cea mai mare parte a sectorului TIC din Ostrobotnia de Nord este situată în regiunea Oulu. Mediul de afaceri dificil și eforturile depuse de întreprinderi pentru a-și raționaliza activitățile în ultimii ani au condus la disponibilizări masive. 
            
            
               37.În această regiune, numărul de angajați a scăzut semnificativ comparativ cu cifrele înregistrate la sfârșitul deceniului trecut. Din cauza reducerilor și a economiilor, sectorul public angajează mai puține persoane decât în trecut. Recesiunea economică prelungită și schimbările structurale din domeniu au condus la perioade mai lungi de șomaj. 
            
            
               38.Disponibilizările de la Nokia Oy au agravat problema șomajului din sectorul TIC din Oulu, unde situația era dificilă și înainte. Oulu se află într-o zonă îndepărtată; nu există alte orașe în apropiere, care să ofere locuri de muncă alternative.
            
            
               39.Situația este deosebit de dificilă în regiune pentru managerii de proiecte din domeniul TIC și pentru personalul care se ocupă e asamblare. Deoarece aceste persoane sunt în șomaj de mult timp, competențele lor nu mai sunt de actualitate. 
            
            
               40.În regiunea Oulu, există locuri de muncă în noi sectoare de creștere. O mare parte a lucrătorilor disponibilizați au competențe solide în dezvoltarea și proiectarea de produse, care ar putea fi utilizate în sectorul TIC sau în sectoare care dezvoltă aplicații TIC.
            
            
               Beneficiarii vizați și acțiuni propuse
            
            
               Beneficiarii vizați
            
            
               41.Se estimează că numărul lucrătorilor disponibilizați care vor beneficia de măsuri se ridică la 821. Defalcarea acestor lucrători în funcție de sex, cetățenie și grupă de vârstă este următoarea:
            
            
                     
                        Categorie
                     
                  
                  
                     
                        Numărul de 
                           beneficiari vizați
                     
                  
               
                     
                        Sexul:
                     
                  
                  
                     
                        Bărbați:
                     
                  
                  
                     
                        608
                     
                  
                  
                     
                        (74,0 %)
                     
                  
               
                     
                  
                  
                     
                        Femei:
                     
                  
                  
                     
                        213
                     
                  
                  
                     
                        (26,0 %)
                     
                  
               
                     
                        Cetățenie:
                     
                  
                  
                     
                        Cetățeni ai UE:
                     
                  
                  
                     
                        800
                     
                  
                  
                     
                        (97,4 %)
                     
                  
               
                     
                  
                  
                     
                        Cetățeni din afara UE:
                     
                  
                  
                     
                        21
                     
                  
                  
                     
                        (2,6 %)
                     
                  
               
                     
                        Grupa de vârstă:
                     
                  
                  
                     
                        15-24 de ani:
                     
                  
                  
                     
                        6
                     
                  
                  
                     
                        (0,7 %)
                     
                  
               
                     
                  
                  
                     
                        25-29 de ani:
                     
                  
                  
                     
                        12
                     
                  
                  
                     
                        (1,5 %)
                     
                  
               
                     
                  
                  
                     
                        30-54 de ani:
                     
                  
                  
                     
                        632
                     
                  
                  
                     
                        (77,0 %)
                     
                  
               
                     
                  
                  
                     
                        55-64 de ani:
                     
                  
                  
                     
                        167
                     
                  
                  
                     
                        (20,3 %)
                     
                  
               
                     
                  
                  
                     
                        peste 64 de ani:
                     
                  
                  
                     
                        4
                     
                  
                  
                     
                        (0,5 %)
                     
                  
               
               (*): Pentru a se evita un număr prea mare de zecimale, cifrele sunt rotunjite.
            
            
               Eligibilitatea acțiunilor propuse
            
            
               42.Serviciile personalizate care vor fi oferite lucrătorilor concediați constau în următoarele acțiuni: 
            
            
               –Măsuri de consiliere profesională și alte măsuri pregătitoare
            
            
               Pregătirea pentru căutarea unui loc de muncă va oferi participanților mai multe informații cu privire la piața forței de muncă, pentru a-i ajuta să cartografieze posibilitățile care li se oferă, să-și îmbunătățească și să-și actualizeze competențele în materie de căutare a unui loc de muncă. Orientare profesională: această măsură va sprijini și va îndruma persoanele aflate în șomaj pentru găsirea unui loc de muncă și formarea la locul de muncă. În cadrul acestei măsuri, șomerii vor beneficia de îndrumare pentru găsirea unui loc de muncă. 
            
            
               –Îndrumare privind cariera profesională: această măsură vizează persoanele aflate în căutarea unui loc de muncă care au nevoie de sprijin funcțional, susținut și pe termen lung în ceea ce privește planificarea carierei. Ea se va baza în principal pe activități de grup.
            
            
               –Evaluări ale experților: scopul acestei măsuri este evaluarea situației persoanelor aflate în căutarea unui loc de muncă și a serviciilor de care au nevoie acestea. Vor fi organizate activități de stabilire a profilului pentru a ajuta aceste persoane să-și identifice domeniile de competență.
            
            
               –Ocuparea forței de muncă și serviciile pentru întreprinderi
            
            
               Persoanelor aflate în căutarea unui loc de muncă li se vor pune la dispoziție informații, servicii de consiliere și de specialitate pentru planificarea reinserției profesionale. Va fi utilizată și rețeaua EURES, pentru ca anunțurile de angajare din străinătate să ajungă la cei care caută un loc de muncă. Vor fi organizate programe de formare profesională și de formare în vederea sprijinirii spiritului antreprenorial. Cursurile propuse sunt clasificate în cea mai mare parte ca programe de formare specializate, pentru care se oferă diplome. 
            
            
               –Subvențiile pentru demararea unei noi afaceri vor promova crearea de activități economice și pe cont propriu pentru persoanele fizice. Scopul subvențiilor pentru demararea unei noi afaceri este acela de a asigura venituri pentru persoanele care intenționează să devină antreprenori pe durata perioadei care se estimează că va fi necesară pentru demararea și înființarea unei afaceri cu normă întreagă.
            
            
               –Vor fi disponibile subvenții salariale pentru lucrătorii disponibilizați, pentru a sprijini ocuparea unui nou loc de muncă sau participarea la un program de ucenicie, prin reducerea costurilor salariale ale noului angajator pentru o perioadă limitată de timp. Subvenția pentru salariu reprezintă între 30 și 50 % din costurile salariale ale lucrătorilor pentru o perioadă limitată de timp (6-24 de luni).
            
         
         
            
               –Alocații pentru cheltuieli de deplasare, de cazare pe timp de noapte și mutare
            
            
               Persoanelor aflate în căutarea unui loc de muncă li se poate acorda o indemnizație pentru cheltuielile de deplasare și de cazare ocazionate de căutarea unui loc de muncă sau pentru cheltuielile de deplasare și de cazare în vederea participării la acțiuni de formare, precum și o indemnizație pentru cheltuielile de mutare.
            
            
               43.Acțiunile propuse descrise în prezentul document constituie măsuri active de ocupare incluse printre acțiunile eligibile definite la articolul 7 din Regulamentul privind FEG. Aceste acțiuni nu înlocuiesc măsurile pasive de protecție socială.
            
            
               44.Finlanda a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Finlanda a confirmat că o contribuție financiară din partea FEG nu va înlocui astfel de acțiuni.
            
            
               Bugetul estimat
            
            
               45.Costurile totale estimate sunt de 4 403 000 EUR, incluzând cheltuieli pentru servicii personalizate de 4 154 000 EUR și cheltuieli pentru activitățile de pregătire, gestionare, informare și publicitate, control și raportare de 249 000 EUR.
            
            
               46.Contribuția financiară totală solicitată din FEG este de 2 641 800 EUR (60 % din totalul costurilor).
            
            
                     
                        Acțiuni
                     
                  
                  
                     
                        Numărul estimat al participanților
                     
                  
                  
                     
                        Costul estimat per participant
                        (EUR)*
                     
                  
                  
                     
                        Total costuri estimate
                     
                     
                        (EUR) 
                     
                  
               
                     
                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]
                     
                  
               
                     
                     
                        Măsuri de consiliere profesională și alte măsuri pregătitoare (Valmennukset ja muut valmentavat toimenpiteet)
                     
                     
                  
                  
                     
                        200
                     
                  
                  
                     
                        1 200
                     
                  
                  
                     
                        240 000
                     
                  
               
                     
                        Ocuparea forței de muncă și serviciile pentru întreprinderi (Työllisyys- ja yrityspalvelut)
                     
                     
                  
                  
                     
                        733
                     
                  
                  
                     
                        621
                     
                  
                  
                     
                        455 000
                     
                  
               
                     
                        Formare (Koulutus)
                     
                  
                  
                     
                        420
                     
                  
                  
                     
                        6 500
                     
                  
                  
                     
                        2 730 000
                     
                  
               
                     
                        Subvenție pentru demararea unei noi afaceri (Starttiraha)
                     
                  
                  
                     
                        15
                     
                  
                  
                     
                        9 000
                     
                  
                  
                     
                        135 000
                     
                  
               
                     
                        Evaluări ale experților (Asiantuntija-arvioinnit)
                     
                  
                  
                     
                        30
                     
                  
                  
                     
                        1 333
                     
                  
                  
                     
                        40 000
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Subtotal (a):
                     
                     
                        Procent din pachetul de servicii personalizate 
                     
                  
                  
                     
                        –
                     
                  
                  
                     
                        3 600 000
                     
                  
               
                     
                  
                  
                     
                  
                  
                     
                        (86,66 %)
                     
                  
               
                     
                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]
                     
                  
               
                     
                        Subvenții pentru salarii (Palkkatuki)
                     
                     
                  
                  
                     
                        60
                     
                  
                  
                     
                        9 000
                     
                  
                  
                     
                        540 000
                     
                  
               
                     
                        Alocații pentru cheltuieli de deplasare, de cazare pe timp de noapte și mutare (Liikkuvuusavustus) 
                     
                  
                  
                     
                        100
                     
                  
                  
                     
                        140
                     
                  
                  
                     
                        14 000
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Subtotal (b):
                     
                     
                        Procent din pachetul de servicii personalizate:
                     
                  
                  
                     
                        –
                     
                  
                  
                     
                        554 000
                     
                  
               
                     
                  
                  
                     
                  
                  
                     
                        (13,34 %)
                     
                  
               
                     
                         Acțiuni în temeiul articolului 7 alineatul (4) din Regulamentul privind FEG
                     
                  
               
                     
                        1. Activități de pregătire
                     
                  
                  
                     
                        –
                     
                  
                  
                     
                        9 000
                     
                  
               
                     
                        2. Gestionare
                     
                  
                  
                     
                        –
                     
                  
                  
                     
                        161 000
                     
                  
               
                     
                        3. Informare și publicitate
                     
                  
                  
                     
                        –
                     
                  
                  
                     
                        59 000
                     
                  
               
                     
                        4. Control și raportare
                     
                  
                  
                     
                        –
                     
                  
                  
                     
                        20 000
                     
                  
               
                     
                        Subtotal (c):
                     
                     
                        Procent din costurile totale:
                     
                  
                  
                     
                        –
                     
                  
                  
                     
                        249 000
                     
                  
               
                     
                  
                  
                     
                  
                  
                     
                        (5,66 %)
                     
                  
               
                     
                        Costuri totale (a + b + c):
                     
                  
                  
                     
                        –
                     
                  
                  
                     
                        4 403 000
                     
                  
               
                     
                        Contribuție din FEG (60 % din costurile totale)
                     
                  
                  
                     
                        –
                     
                  
                  
                     
                        2 641 800
                     
                  
               
               (*) Pentru a evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri.
            
            
               47.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Finlanda a confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare.
            
            
               48.Finlanda a confirmat că costurile investițiilor pentru activități independente, demararea unor noi afaceri și preluarea întreprinderilor de către angajați nu vor depăși 15 000 EUR per beneficiar.
            
            
               Perioada de eligibilitate a cheltuielilor
            
            
               49.Finlanda a început furnizarea serviciilor personalizate către beneficiarii vizați la 2 iunie 2016. Prin urmare, cheltuielile privind aceste acțiuni vor fi eligibile pentru o contribuție financiară din FEG de la 2 iunie 2016 până la 22 noiembrie 2018.
            
            
               50.Finlanda a început să suporte cheltuieli administrative pentru punerea în aplicare a FEG la 2 iunie 2016. Prin urmare, cheltuielile privind activitățile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 2 iunie 2016 până la 22 mai 2019. 
            
            
               Complementaritatea cu acțiunile finanțate din fonduri naționale sau ale Uniunii
            
            
               51.Sursa prefinanțării sau a cofinanțării naționale este reprezentată de postul aferent serviciilor publice de ocupare a forței de muncă din cadrul ramurii administrative a Ministerului Economiei și Ocupării Forței de Muncă (MEE). Anumite servicii vor fi finanțate, de asemenea, din cheltuielile operaționale ale centrelor de dezvoltare economică, transport și mediu (centrele ELY) și ale birourilor de ocupare a forței de muncă și de dezvoltare economică (birourile TE). Sarcinile de asistență tehnică vor fi finanțate din cheltuielile operaționale ale MEE și ale centrelor ELY.
            
            
               52.Finlanda a confirmat că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.
            
            
               Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale
            
            
               53.Finlanda a indicat faptul că pachetul coordonat de servicii personalizate a fost elaborat în consultare cu părțile interesate. MEE a convocat un grup însărcinat cu chestiunea disponibilizărilor efectuate de Nokia, care participă la pregătirea cererii FEG. 
            
            
               54.Acest grup de lucru include reprezentanți ai centrelor ELY și ai birourilor TE din Uusimaa, Pirkanmaa și Pohjois-Pohjanmaa. Ceilalți reprezentanți sunt Nokia Oy, Industriile tehnologice din Finlanda, sindicatul Pro și Uniunea inginerilor profesioniști din Finlanda. 
            
         
         
            
               Sistemele de gestionare și control
            
            
               55.Cererea conține o descriere a sistemului de gestionare și control, care precizează responsabilitățile organismelor implicate. Finlanda a notificat Comisiei că această contribuție financiară va fi gestionată de MEE, care acționează ca autoritate de gestionare și de certificare pentru FEG și ca organism intermediar care distribuie fondurile FEG. Funcțiile de gestionare legate de FEG au fost încredințate Departamentului pentru ocuparea a forței de muncă și antreprenoriat. 
            
            
               56.Funcțiile de certificare țin de competența unității de resurse umane și administrație. Plățile către beneficiari sunt executate prin intermediul centrelor ELY regionale și al birourilor TE. 
            
            
               57.În ceea ce privește auditul, organismul responsabil este unitatea independentă de audit intern, care funcționează sub tutela Secretarului permanent al MEE.
            
            
               Angajamentele asumate de statul membru în cauză
            
            
               58.Finlanda a oferit toate garanțiile necesare cu privire la următoarele: 
            
            
               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;
            
            
               –cerințele stipulate în legislația națională și în cea a UE privind disponibilizările colective au fost respectate;
            
            
               –întreprinderile care au efectuat disponibilizări și care și-au continuat activitatea după respectivele disponibilizări și-au respectat obligațiile legale care reglementează disponibilizările și au luat măsuri corespunzătoare pentru salariații lor;
            
            
               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;
            
            
               –măsurile propuse vor fi complementare cu măsurile finanțate din fondurile structurale;
            
            
               –contribuția financiară din FEG va respecta normele procedurale și de fond ale Uniunii privind ajutoarele de stat.
            
            
               IMPLICAȚIILE BUGETARE
            
            
               Propunere bugetară
            
            
               59.FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  16
               .
            
            
               60.După examinarea cererii în conformitate cu condițiile stabilite la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea FEG pentru suma de 2 641 800 EUR, reprezentând 60 % din costurile totale ale acțiunilor propuse, în scopul de a furniza o contribuție financiară pentru cerere.
            
            
               61.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  17
               .
            
            
               Acte conexe
            
            
               62.În același timp cu prezentarea prezentei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 2 641 800 EUR.
            
            
               63.În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare, care va intra în vigoare la data la care Parlamentul European și Consiliul adoptă decizia propusă de mobilizare a FEG.
            
         
         
            
               Propunere de
            
            
               DECIZIE A PARLAMENTULUI EUROPEAN ŞI A CONSILIULUI
            
            
               privind mobilizarea Fondului european de ajustare la globalizare în urma unei
                  cereri din partea Finlandei - EGF/2016/008 FI/Nokia Network Systems
            
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  18
               , în special articolul 15 alineatul (4),
            
            
               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  19
               , în special punctul 13,
            
            
               având în vedere propunerea Comisiei Europene,
            
            
               întrucât:
            
            
               (1)Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară activități independente a căror activitate a încetat în urma schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, și să le acorde asistență în procesul de reintegrare pe piața muncii.
            
            
               (2)FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului
                  20
               .
            
            
               (3)La 22 noiembrie 2016, Finlanda a depus o cerere de mobilizare a FEG pentru disponibilizările care au avut loc în sectorul economic clasificat, în conformitate cu nomenclatorul statistic al activităților economice din Uniunea Europeană („NACE”), a doua revizuire, la diviziunea 26 (Fabricarea computerelor și a produselor electronice și optice) din Finlanda. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.
            
            
               (4)Prin urmare, ar trebui mobilizat FEG pentru a se furniza o contribuție financiară în valoare de 2 641 800 EUR ca răspuns la cererea depusă de Finlanda.
            
            
               (5)Pentru a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,
            
            
               ADOPTĂ PREZENTA DECIZIE: 
            
            
               Articolul 1
            
            
               În cadrul bugetului general al Uniunii pentru exercițiul financiar 2017, se mobilizează din Fondul european de ajustare la globalizare suma de 2 641 800 EUR în credite de angajament și credite de plată.
            
            
               Articolul 2
            
            
               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării] 
                  21*.
            
            
               Adoptată la Bruxelles,
            
         
         
            
               
                  Pentru Parlamentul European
                        Pentru Consiliu
               
               
                  Președintele
                        Președintele
               
            
         
         
            
                  
                     (1)
                  JO L 347, 20.12.2013, p. 855.
               
               
                  
                     (2)
                  În sensul articolului 3 din Regulamentul privind FEG.
               
               
                  
                     (3)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).
               
               
                  
                     (4)
                  JO L 393, 30.12.2006, p. 1.
               
               
                  
                     (5)
                  În conformitate cu articolul 7 al patrulea paragraf din Regulamentul (UE) nr. 1309/2013.
               
               
                  
                     (6)
                  
                  
                     http://www.telecomlead.com/telecom-equipment/revenue-analysis-shows-huawei-big-vs-ericsson-nokia-68634
                  
               
               
                  
                     (7)
                  EGF/2007/003 DE/BenQ, EGF/2007/004 FI/Perlos, EGF/2009/002 DE/Nokia, EGF/2009/008 IE/Dell, EGF/2009/023 PT/Quimonda, EGF/2010/008 AT/AT&S, EGF/2010/011 NL/NXP Semiconductors, EGF/2011/013 DK/Flextronics, EGF/2011/014 RO/Nokia, EGF/2011/025 IT/Lombardia, EGF/2012/006 FI/Nokia Salo, EGF/2012/007 IT/VDC Technologies, EGF/2013/001 FI/Nokia, EGF/2014/014 DE/Aleo Solar, EGF/2016/002 SE/Ericson
               
               
                  
                     (8)
                  
                  
                     http://teknologiateollisuus.fi/sites/default/files/file_attachments/personnel.pdf
                  
               
               
                  
                     (9)
                  https://ek.fi/en/current/2016/05/04/ek-business-tendency-survey-general-business-outlookwill-remain-rather-weak
               
               
                  
                     (10)
                  http://www.stat.fi/til/ntp/2016/01/ntp_2016_01_2016-06-03_tie_001_en.html
               
               
                  
                     (11)
                  http://www.akava.fi/tyoelama/akavalaiset_tyoelamassa/tyottomyystilastot/1._korkeasti_koulutettujen_tyottomyys
               
               
                  
                     (12)
                  http://pirkanmaantalous.fi/innovaatiotilannekuva/situational-picture-of-innovation-2016-new-scale-new-competences
               
               
                  
                     (13)
                  http://www.temtyollisyyskatsaus.fi/graph/tkat/tkat.aspx?lang=en&ely=04#
               
               
                  
                     (14)
                  http://www.temtyollisyyskatsaus.fi/graph/tkat/tkat.aspx?lang=en&ely=04#
               
               
                  
                     (15)
                  http://www.elykeskus.fi/documents/10191/14617851/Tkat_en_huhtikuu_2016.pdf/7338d392-14e3-4fe5-846f-5d0bfd136734
               
               
                  
                     (16)
                  JO L 347, 20.12.2013, p. 884.
               
               
                  
                     (17)
                  JO C 373, 20.12.2013, p. 1.
               
               
                  
                     (18)
                  JO L 347, 20.12.2013, p. 855.
               
               
                  
                     (19)
                  JO C 373, 20.12.2013, p. 1.
               
               
                  
                     (20)
                  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).
               
               
                  
                     (21)
                   A se introduce data de către Parlament înainte de publicarea în JO.